Tractate de Nice

Li **Tractate de Nice** es tractate adoptet in Nice in decembre 2000 per li Consilie del Union europan por amendar li du tractates fundatori del Union Europan:
* li tractate pri li Union Europan, o tractate de Maastricht, quo introductet li  Euro e li structura a 3 pilares del U. E.;
* li tractate de Roma, quo etablit li Comunitá Economic Europan e li Comunitá Europan del Energie Atomic.
It devenit valid li 1essim februar 2003. 

## [[Terminologie]]
Li institutiones nov del munde causat li creation de expressiones nov in li lingue quotidian quam specialisat. Pro que li interlingue ne posset previder ti evolution in avanse, li expressiones nov usat in ti temas in Wikipedia in interlingue esset reunit sur págine special de terminologie international facil a acceder e a trovar.

## Stipulationes del tractate
It fixa li principies e li metodes por li evolution del sistema institutional successivemen quande li Union Europan va devenir plu grand e superar li elargament del Union Europan.

Li objective prim del Tractate de Nice esset de reformar li structura institutional por suportar li elargament del Union Europan, tache quo on suposit terminat pos li Conferentie Ínter-Guvernamental de Amsterdam ma li Tractate de Amsterdam fallit a punctus divers.

Li Tractate adoptet per li consilie europan de Nice esset ataccat mult. Li Germania demandat al Consilie  que su population plu numerosi deve esser reflectet per jures de vote plu important; li Francia oposit se e insistet por que li paritá simbolic ínter li Francia e li Germania deve esser mantenet.

Mult pledat por simplificar tre li sistema actual e por vicear it per introducter li majoritá duplic del du, membre states e population, por vicear li sistema actual de vote al majoritá qualificat. Ti esset ancor rejettat per li Francia por causes simil.

## Sintese del tractate de Nice

Repartition relative del sufrages in li Parlament del Union europan secun li decision in li Tractate de Nice desde li 1essim novembre 2004:

CountryJures de votePopulation(in milliones)

Germania9982.0
Reyatu Uni7859.4
Francia7859.1
Italia7857.7
Hispania5439.4
Polonia5438.6
Nederland2715.8
Grecia2410.6
República Tchec2410.3
Belgia2410.2
Hungaria2410.0
Portugal249.9
Svedia198.9
Austria188.1
Slovaquia145.4
Dania145.3
Finland145.2
Lituania133.7
Eire133.7
Lettonia92.4
Slovenia72.0
Estonia61.4
Cypria60.8
Luxemburgia60.4
Malta50.4

Total732450.7

Li scope de ti note es de presentar sintese concis del tractate de Nice quo intrat in valentie li 1essim februar 2003.

## Li Institutiones

**Changeamentes in li institutiones durant li processu del elargament**

Li tractate límita se a fixar li principies e metodes del evolution del sistema institutional gradualmen quande li Union acresce.

Li númere de sedes al Parlament europan del States membres nov, li númere del voces quo ili va reciver al Consilie e particularimen li límite del majoritá qualificat aplicabil in li future va dever esser determinat juridicmen in li tractates de adhesion.

Li modificationes per li tractate de Nice pri li composition del Comission e li ponderation del voces esset solmen aplicabil de li 1essim novembre 2004 e li composition nov del Parlament europan intrat in aplication de li electiones de 2004.

Li dispositiones del tractate tendet a transposir li sistema anteriori con un egalitá de tractament con li States membres de tallie comparabil.

## Parlament europan

### Composition

Li Conferentie Ínter-Guvernamental procedet a repartition nov del sedes in li Parlament europan in li perspective de Union con 27 membres. Desde 2004, li númere maxim de deputatos europan (antey 700) devenit 732.

Li númere de sedes por li States membri actual diminuet (antey 626) de 91 sedes a 535 sedes. Solmen li Germania e Luxemburgia conserva li sam númere de deputatos. Ti diminution eveni completmen solmen por li assemblé quo va esser electet in 2009.

veracimen, quam li Union ne conta 27 States membri in 2004, on decidet por li electiones europan in 2004 que on augmenta li númere del deputatos a electer al pro rata in li States membri old e in li States membri nov quo signat li tractate de adhesion til li 1essim januar 2004, por atinger li total de 732 (totvez sin que li númere de deputatos a electer vell devenir plu que li númere antey).

Secun li base de Nice, li tabelle sequent adoptet por 25 States membri por li inclusion in li tractate de adhesion.

Quam it es probabil que States membri nov va rejuntar li Union durant li legislatura 2004-2009 e que pro to deputatos europan nov va esser electet in ti states, on previdet que li númere maxim de 732 sedes in li Parlament europan posse esser excedet temporarimen por reciver li deputatos del States quo vell signar tractates de adhesion pos li electiones europan de 2004.

## [[Consilie del Union europan|Li Consilie]]

## Cronologie del Union europan